# data[].attributes.headline
Aρχαία Κασσώπη

# data[].attributes.subject
Aρχαία Κασσώπη

# data[].attributes.body
Στους λόφους του σημερινού χωριού Καμαρίνα του Δήμου Ζαλόγγου Πρέβεζας, υπάρχουν τα ερείπια της αρχαίας πόλης Κασσώπης, η οποία ιδρύθηκε από τους Κασσωπαίους.  Κτίστηκε σε φυσικά οχυρή θέση, σε ένα οροπέδιο με υψόμετρο 550-650 μ., στις πλαγιές του Ζαλόγγου, με σκοπό να τους προστατεύσει από την εκμετάλλευση των Ηλείων αποίκων. Η  Κασσώπη διαθέτει αξιόλογα μνημεία που δεσπόζουν στο οροπέδιο, όπως τα Τείχη, η Βόρεια Στοά, η Δυτική Στοά, το Ωδείον, το Θέατρο.  Το Ωδείο βρίσκεται στο νοτιοανατολικό τμήμα της πόλης και είναι το πρώτο μνημείο που βλέπουμε μόλις εισέλθουμε στην πόλη, αριστερά. Το μεγάλο θέατρο βρίσκεται ερειπωμένο στο λόφο βορειοδυτικά της Κασσώπης. Κατασκευάστηκε τον 3ο αιώνα π.Χ. και ήταν το μεγαλύτερο από τα δύο συνολικά θέατρα που υπήρχαν στην πόλη. Το μεγάλο Θέατρο λόγω φυσικών φθορών είναι σήμερα κατεστραμμένο και σχεδόν μη επισκέψιμο, φαίνεται όμως καθαρά από απόσταση. Η Κασσώπη προστατεύονταν νότια και ανατολικά από ισχυρά κυκλώπεια πολυγωνικά τείχη, τα οποία σώζονται σε αρκετά σημεία. Το συνολικό μήκος των τειχών υπολογίσθηκε στα 6 χλμ. και το μέγιστο ύψος αυτών ήταν 10 m, με πλάτος 3–5 m. Τα τείχη καλύπτουν περιοχές απροστάτευτες φυσικά και η πόλη είχε δύο κύριες εισόδους, μία ανατολικά και μία δυτικά. Η ανατολική πύλη της Κασσώπης είναι αυτή που εισέρχονται σήμερα οι τουρίστες. Η βόρεια στοά αγοράς έχει λίθινη πολυγωνική κρηπίδα και η ανωδομία της ήταν πλίνθινη με ξυλοδεσιές. Η βόρεια πλευρά ενισχύεται με 17 αντηρίδες. Στο εσωτερικό υπήρχε κιονοστοιχία με 13 ιωνικούς κίονες. Στην πρόσοψη της Βόρειας Στοάς αποκαλύφτηκαν 21 λίθινα βάθρα με επιγραφές του 3ου-2ου αιώνα π.Χ. Η θέση της αγοράς και του δημόσιου χώρου της Κασσώπης είχε άμεση επαφή με την κύρια οδό και με την πύλη του τείχους  Αποτελούσε τόπο συνάθροισης των ανδρών και χωρούσε εκατοντάδες άτομα. Η δυτική στοά Βρίσκεται στη δυτική πλευρά της αγοράς, μεταξύ του Τεμένους και του Πρυτανείου και αποτελείται από μία περίστυλη αυλή. Γύρω από την αυλή, διατάσσονται 6 χώροι. Στα ανατολικά υπήρχε στοά με 13 δωρικούς κίονες. Το Τέμενος – Ιερό βρίσκεται σε επαφή με τη Δυτική Στοά, στα ανατολικά της. Στο προαύλιο αυτού βρίσκεται ο βωμός της Αφροδίτης. Το Πρυτανείον ήταν ένα οικοδόμημα 8 περίπου δωματίων, στη δυτική πλευρά της πόλης και σε επαφή με την Δυτική Στοά.

Πέτρος Τσούτσινος, Έκτορας Πανέλος,  Άνι Νέζα και Διονύσσης Γκούβας

# data[].attributes.headline
Η μονή Αγίου Δημητρίου Ζαλόγγου

# data[].attributes.subject
Η μονή Αγίου Δημητρίου Ζαλόγγου

# data[].attributes.body
Η νέα Μονή Ζαλόγγου, του Αγίου Δημητρίου, ιδρύθηκε το 18ο αιώνα - μετά το 1777 - από τον ηγούμενο της Μονής Ταξιαρχών Διονύσιο. Η νέα μονή Ζαλόγγου ονομαζόταν Μονή Ταξιαρχών μετά το 1900. Η αγιογράφηση δηλαδή του ναού, έγινε το 1816 από τους αγιογράφους Ιωάννη και Χριστόδουλο, από την Κορίτιανη των Ιωαννίνων. Η Μονή Αγίου Δημητρίου - εκκλησία και κελιά - έπαθε μεγάλες ζημιές και κατά το σεισμό της 13ης Νοεμβρίου 1924, σύμφωνα με επιγραφή σε μαρμάρινη πλάκα του πρόναου την εκκλησίας. Η διάλυση της Μονής Ζαλόγγου έγινε μετά την ψήφιση του νομού 2568/21 Σεπτεμβρίου 1920 και της τροποποίησης του στις 25 Φεβρουαρίου 1926, οπότε η περιουσία της χαρακτηρίστηκε " ΣΧΟΛΙΚΗ ". Ήταν ανδρική (1816), μετά έγινε γυναικεία (1888), αλλά ξανάγινε ανδρική (1916), έγινε και πάλι γυναικεία (1982). Με τη μεγάλη περιουσία της, η Μονή Ζαλόγγου φυσικό είναι να είχε σοβαρά και συχνά προβλήματα, όχι μόνο με τους Τούρκους - οι οποίοι σκότωσαν, τον ηγούμενο Ανανία το 1840, γιατί προστάτευε τα συμφέροντα της. Το εσωτερικό του κυρίως ναού είναι κατάγραφο από αξιόλογες, αλλά κατεστραμμένες αγιογραφίες (σε μερικές έχουν βγει τα μάτια από τους Τούρκους το 1897), ενώ οι σοβάδες του είναι μεταγενέστεροι (το παλιό κάηκε το 1897). Κοντά στη Μονή Αγίου Δημητρίου, υπάρχουν και τα ερείπια της αρχαίας πόλης Κασσώπης , που καταστράφηκε τον 4ο αιώνα.

Γεωργία, Μαρία, Φερενίκη, Ευαγγελία

# data[].attributes.headline
Μουσείο Σύγχρονης Τέχνης "Θεόδωρος Παπαγιάννης"

# data[].attributes.subject
Μουσείο Σύγχρονης Τέχνης "Θεόδωρος Παπαγιάννης"

# data[].attributes.body
Το μουσείο Παπαγιάννη άρχισε να λειτουργεί στις 7 Σεπτεμβρίου του 2009. Διαθέτει πάνω από 50 εκθέματα και φιλοξενείται σε ένα σχολείο. Πολλά από τα εκθέματά του έχουν υλικά από το Πολυτεχνείο, καμένα ή ανακυκλώσιμα. Στον διάδρομο του εκτίθεται μια σειρά μεταλλίων και νομισμάτων. Στο μουσείο υπάρχουν προτομές ευεργετών και σημαντικών ανθρώπων τις περιοχής, εκθέματα με θέμα το ψωμί, τη μάθηση, τον ευεργετισμό, την ξενιτιά κ.α.

Ο Θεόδωρος Παπαγιάννης σπούδασε στην Ανώτατη Σχολή Καλών Τεχνών ως υπότροφος από το 1961 ως το 1966, αποφοίτησε πρώτος με δάσκαλο τον Γιάννη Παππά.

Το 1974 δημιουργεί μαζί 24 συναδέλφους του, το Κέντρο Εικαστικών Τεχνών (Κ.Ε.Τ.). Έχει πραγματοποιήσει 45 ατομικές εκθέσεις και έχει συμμετάσχει σε πάρα πολλές ομαδικές (εκθέσεις) στην Ελλάδα και στο εξωτερικό. Επιπλέον ο Θεόδωρος Παπαγιάννης τιμήθηκε από την Ακαδημία Αθηνών, με το Αργυρό Μετάλλιο.

Μυρσίνη

# data[].attributes.attachment_link.title
Μουσείο Θεόδωρος Παπαγιάννης

# data[].attributes.body
Την σχολική χρονιά 2022-2023 πήγαμε εκδρομή μέχρι το καταφύγιο Μιτσικελίου. Το λεωφορείο μας άφησε λίγο πριν τους Λιγγιάδες και από εκεί ξεκινήσαμε πορεία μιάμισης ώρας μέχρι το καταφύγιο. Ο δρόμος στην αρχή της πορείας ήταν στενός και επικίνδυνος. Ήταν απότομος με πολλές πέτρες. Σε αυτό το κομμάτι της διαδρομής που διαρκεί περίπου 45 λεπτά, έχεις υπέροχη θέα βλέποντας τα Γιάννενα και τη λίμνη Παμβώτιδα. Στο επόμενο κομμάτι της διαδρομής δεν βλέπεις τίποτα άλλο παρά μόνο το βουνό και ένα μικρό ποτάμι. Μετά φτάσαμε στο καταφύγιο. Είναι ένα διώροφο πέτρινο κτίριο που στον κάτω όροφο είχε μια κουζίνα και έναν χώρο με πολυθρόνες για ξεκούραση. Στον επάνω όροφο ήτανε ένας ενιαίος χώρος με πολλές κουκέτες. Στον εξωτερικό χώρο του καταφυγίου καθίσαμε και συζητάμε. Μετά πήραμε τον δρόμο της επιστροφής όπου μετά από 15 λεπτά περπάτημα σταματήσαμε στην εκκλησία του Αγίου Δημητρίου καθίσαμε λίγα λεπτά και συνεχίσαμε την πορεία μας προς τα λεωφορεία. Εντυπωσιακή ήταν η θέα από το βουνό και συναντήσαμε και ζώα που δεν τα βλέπουμε κάθε μέρα μέσα στην πόλη. Μου άρεσε που ήρθαμε σε επαφή με τη φύση αλλά κουράστηκα που περπατήσαμε τόσο πολύ. Ήταν μια πολύ ωραία εμπειρία και θα μου άρεσε να ξαναπάω σε ένα παρόμοιο μέρος.

Γιώργος

# data[].attributes.headline
Γεφύρι Κόνιτσας

# data[].attributes.subject
Γεφύρι Κόνιτσας

# data[].attributes.body
Βρίσκεται στην Κόνιτσα Ιωαννίνων και γεφυρώνει τον Αώο ποταμό. Πρόκειται για μονότοξο λιθόκτιστο γεφύρι με τόξο που υπολογίζεται στα 36 μέτρα ενώ το ύψος του φτάνει τα 19μ. Επίσης πήρε το όνομά του από την παρακείμενη κωμόπολη η οποία απέχει από τα Γιάννενα 68 χ.μ . Χτίστηκε το 1869 από τον πρωτομάστορα Ζιώγα Φρόντζο που καταγόταν από την κοντινή Πυρσόγιαννη. Ήταν η δεύτερη σοβαρή προσπάθεια να “ζευχθεί” ο Αώος σε αυτό το σημείο γιατί η προηγούμενη απέτυχε. Αυτό άντεξε στα ορμητικά νερά, άντεξε στους σφοδρούς αέρηδες, άντεξε ακόμα και στις προσπάθειες των Τούρκων να το ανατινάξουν το 1913 καθώς υποχωρούσαν. Το γεφύρι της Κόνιτσας κόστισε 120.000 γρόσια, τα οποία διέθεσαν οι κάτοικοι της περιοχής. Αυτό ενώνει τα βουνά Γκαμήλα και Τραπεζίτσα. Κοντά στο γεφύρι υπάρχει επίσης ένας πυροσβεστικός σταθμός ο οποίος βοηθά σε τυχόν προβλήματα στις γύρω περιοχές.

ΣΤ τάξη

Άννα, Έλλη, Μαρίσα, Μαρία, ΄Ελενα

# data[].attributes.headline
Η χαράδρα του Βίκου

# data[].attributes.subject
Η χαράδρα του Βίκου

# data[].attributes.body
Η χαράδρα του Βίκου είναι μια από τις ποιο ξακουστές χαράδρες στην Ελλάδα. Βρίσκεται στην Ήπειρο, 30χλμ βορειοδυτικά των Ιωαννίνων. Είναι η βαθύτερη χαράδρα σε αναλογία μήκους-πλάτους-ύψους παγκοσμίως. Η χαράδρα δημιουργήθηκε μετά από έντονες γεωλογικές ανακατατάξεις κατά την διάρκεια των γεωλογικών εποχών. Η χαράδρα του Βίκου αποτελεί δημοφιλή διαδρομή περιηγητών. Η περιήγηση για μια έμπειρη ομάδα διαρκεί από 4 έως 5 ώρες. Στην περιοχή της χαράδρας απαγορεύεται αυστηρά κάθε ανθρώπινη δραστηριότητα που έχει σχέση με κτηνοτροφία και φυσικά υλοτομία. Η περιοχή αποτελεί καταφύγιο για μεγάλο πλήθος φυτών και βοτάνων. Έχουν καταγραφεί πάνω από 1700 ειδή και υποείδη φυτικών ειδών. Ενδεικτικά υπάρχουν 18 είδη γερανιού , 43 τριαντάφυλλου και 14 είδη από καμπανούλες. Στην πανίδα του δρυμού περιλαμβάνονται 24 είδη θηλαστικών, πολλά από τα οποία είναι υπό εξαφάνιση: αρκούδες, λύκοι, ζαρκάδια, αγριόγιδα, αγριογούρουνα, λύγκες, κουνάβια. Επίσης διαβιούν 133 είδη πτηνών, όπως διάφορα αρπακτικά: αετοί, γύπες, γεράκια, και ορισμένα είδη ψαριών.

Θα είναι μια πολύ ωραία εμπειρία αν επισκεφτείς την χαράδρα του Βίκου .

Δέσποινα Κουρή

Νίκη Οικονόμου

Λένα Μπάλι

# data[].attributes.attachment_link.title
Η χαράδρα του Βίκου

# data[].attributes.headline
Ο ποταμός Αώος

# data[].attributes.subject
Ο ποταμός Αώος

# data[].attributes.body
Ο ποταμός αυτός “βαφτίστηκε” έτσι από το βούισμα των νερών του. Το μήκος του ποταμού από τις πηγές μέχρι την Αδριατική θάλασσα είναι 290χλμ, από τα οποία 70 περίπου στο ελληνικό έδαφος.

Η χαράδρα του Αώου αποτελεί τμήμα του Εθνικού Δρυμού Βίκου-Αώου. Εντοπίζεται στη Βορειοδυτική ηπειρωτική Πίνδο, του νομού Ιωαννίνων και νοτιοανατολικά της Κόνιτσας. Τη χαράδρα διασχίζει ο ποταμός Αώος γνωστός για το φυσικό του περιβάλλον και τις ομορφιές του.

Το μικρότερο υψόμετρο αυτής της χαράδρας Αώου ποικίλλει ανάλογα με το υψόμετρο. Προς το χαμηλότερα αυτής, κατά μήκος του ποταμού Αώου, το κλίμα είναι υγρό μεσογειακό, ενώ ανεβαίνοντας προς τα υψηλότερα το κλίμα γίνεται ψυχρότερο. Οι χιονοπτώσεις είναι έντονες κατά τους χειμερινούς μήνες και οι περιοχές με μεγάλα υψόμετρο παραμένουν καλυμμένες από τα μέσα Οκτωβρίου ως το Μάιο.

Η χαράδρα του Αώου αποτελεί βιότοπο για μεγάλη ποικιλία ζωικών ειδών, γιατί είναι εξαιρετικό καταφύγιο για πολλά είδη πτηνών, θηλαστικών και ιχθύων.

τάξη ΣΤ
Λεωνίδας, Χρήστος και Νίκος

# data[].attributes.attachment_link.title
ποταμός Αωος

# data[].attributes.headline
Ο περιστρεφόμενος φθεγγόμενος μελαγκόρυφος(το πουλί που κελαηδά)

# data[].attributes.subject
Ο περιστρεφόμενος φθεγγόμενος μελαγκόρυφος(το πουλί που κελαηδά)

# data[].attributes.body
Πρόκειται για μία λάρνακα ναού που εμφάνιζε αυτόματα ένα πουλί να περιστρέφεται και να κελαηδά όταν ένας επισκέπτης γυρνούσε τον εξωτερικό τροχό της θήκης κατά την είσοδό του στο ναό. Αποτελούνταν από δύο άξονες που έφεραν δύο ακτινωτούς τροχούς συμπλεγμένους μεταξύ τους και από μία διάταξη παραγωγής κελαηδίσματος που ήταν τοποθετημένη σε ένα αντεστραμμένο κοίλο δοχείο που μπορούσε να βυθιστεί σε ένα δοχείο με νερό. Ο κατακόρυφος άξονος έφερε στην κορυφή του το ομοίωμα του πουλιού ενώ ο οριζόντιος έφερε στο ένα άκρο του τον κινητήριο τροχό και στο άλλο ένα πηνίο με τυλιγμένο σχοινί από όπου κρεμόταν το αντεστραμμένο δοχείο. Η διάταξη κελαηδίσματος αποτελούνταν από ένα λυγισμένο αυλό (με πλάγια γλωσσοτομία) που το στόμιό του επικοινωνούσε με τη βάση του αντεστραμμένου δοχείου ενώ το άκρο του εισχωρούσε ελαφρά σε ένα πιάτο νερού.

Με την περιστροφή του τροχού το πουλί περιστρεφόταν ταχύτατα και το αντεστραμμένο δοχείο βυθιζόταν στο δοχείο του νερού οπότε ο εγκλωβισμένος αέρας εξερχόταν σφυρίζοντας από τον αυλό. Λόγω της παλλόμενης (από την πίεση του αέρα) επιφάνειας του νερού στην έξοδο του αυλού αυξομειωνόταν το ηχητικό μήκος του και έτσι οι παραγόμενοι φθόγγοι ήταν μεταβαλλόμενης συχνότητας ώστε να αποδίδουν πιστά το κελάηδισμα.

ΠΗΓΕΣ «Ήρων ο Αλεξανδρεύς, Πνευματικά»

Σοφία Σιανάβα ! Ναταλία Γλάρου!

# data[].attributes.attachment_link.title
Ο περιστρεφόμενος φθεγγόμενος μελαγκόρυφος

# data[].attributes.headline
“Ο τρομερός εχθρός” του Χόρχε Μπουκάι, ένα παραμύθι γυρισμένο από τους μικρούς μαθητές της Α’ τάξης δημοτικού

# data[].attributes.subject
“Ο τρομερός εχθρός” του Χόρχε Μπουκάι, ένα παραμύθι γυρισμένο από τους μικρούς μαθητές της Α’ τάξης δημοτικού

# data[].attributes.body
Οι μαθητές της Α΄ τάξης του 1ου Δημοτικού Σχολείου Ιωαννίνων στο μάθημα της Πληροφορικής έφτιαξαν μια ταινία βασισμένη στο παραμύθι του Χόρχε Μπουκάι με τίτλο “Ο τρομερός εχθρός”. Για την δημιουργία της ταινίας χρησιμοποιήθηκε η τεχνική stop-motion. Το stop-motion animation είναι μια τεχνική δημιουργίας κινουμένων σχεδίων κατά την οποία μετακινούνται τα αντικείμενα πάνω στο σκηνικό με μικρά βήματα και λαμβάνονται φωτογραφίες σε κάθε καρέ έτσι ώστε όταν οι φωτογραφίες εναλλάσσονται με ταχύτητα να δημιουργείται η ψευδαίσθηση της κίνησης. Τα αντικείμενα-μοντέλα που χρησιμοποιήθηκαν στην ταινία μας ήταν φτιαγμένα από πλαστελίνες. Ο κ. Παναγιώτης Κρομμύδας δημιούργησε μαζί τους μαθητές όλους τους ήρωες του παραμυθιού καθώς και τα υπέροχα σκηνικά στα οποία το παραμύθι έλαβε χώρα. Ορισμένοι μαθητές από της ΣΤ τάξης κάναμε την αφήγηση των κειμένων του παραμυθιού και την δημιουργία του βίντεο. Μπορείτε να δείτε την ταινία στον ακόλουθο σύνδεσμο https://youtu.be/_0-YEE3MBvY

Μαρίσα, Μαρία ΣΤ´1

# data[].attributes.headline
Ανθρώπινα Δικαιώματα

# data[].attributes.subject
Ανθρώπινα Δικαιώματα

# data[].attributes.body
Στο μάθημα της κοινωνικής και πολιτικής αγωγής φτιάξαμε μια αφίσα σχετικά με τα δικαιώματα των ανθρώπων. Μιλήσαμε για την Γαλλική επανάσταση,την οικουμενική διακήρυξη των δικαιωμάτων του ανθρώπου,για το Σύνταγμα και πως προστατεύονται τα δικαιώματα,πως κατηγοριοποιούνται κλπ.

Τμήμα E2

# data[].attributes.attachment_link.title
ανθρώπινα δικαιώματα

# data[].attributes.headline
Φτιάχνοντας δόντια στο μάθημα της φυσικής  (τμήμα Ε1)

# data[].attributes.subject
Φτιάχνοντας δόντια στο μάθημα της φυσικής  (τμήμα Ε1)

# data[].attributes.body
Στην φυσική στην ενότητα ''πεπτικό σύστημα" φτιάξαμε τα δόντια.Μάθαμε τα είδη των δοντιών,το σχήμα,την λειτουργία τους και μιλήσαμε για την υγιεινή και τις προληπτικές επισκέψεις στον οδοντίατρο.
Μάκος Αλέξανδρος
ΣΤ1

# data[].attributes.headline
Το αυτόματο σπονδείο με κερματοδέκτη(ο πρώτος αυτόματος πωλητής της ιστορίας)

# data[].attributes.subject
Το αυτόματο σπονδείο με κερματοδέκτη(ο πρώτος αυτόματος πωλητής της ιστορίας)

# data[].attributes.body
Ανακατασκευή της επινόησης του Ήρωνος του Αλεξανδρέως, που επέτρεπε την αυτόματη λήψη αγιασμού από τους πιστούς με τη ρίψη ενός πεντάδραχμου νομίσματος σε αγγείο. Το νόμισμα έπεφτε πάνω στο δίσκο ενός ζυγού, με την εκτροπή του οποίου άνοιγε μια κωνική βαλβίδα και έρρεε αντίστοιχη (του βάρους του νομίσματος) ποσότητα νερού.

ΠΗΓΕΣ: «Ήρων, Πνευματικά, Α 21»

Τμήμα ΣΤ'1
Γιώργος Μπρίκος

# data[].attributes.attachment_link.title
Το αυτόματο σπονδείο με κερματοδέκτη

# data[].attributes.headline
Πεζοπορία στο Ζαγόρι (Καπέσοβο-Βραδέτο-Μπελόη)

# data[].attributes.subject
Πεζοπορία στο Ζαγόρι (Καπέσοβο-Βραδέτο-Μπελόη)

# data[].attributes.body
Την Πέμπτη, 27 Απριλίου 2023 πραγματοποιήσαμε πεζοπορία σε μια από τις πιο καλοδιατηρημένες και αρχαιότερες σκάλες στο Ζαγόρι, τη Σκάλα Βραδέτου. Ξεκινήσαμε από το Καπέσοβο και μετά από ανάβαση για περισσότερο από μία ώρα, φτάσαμε στο ξωκκλήσι του Αγίου Αθανασίου, έξω από το Βραδέτο. Αφού ξεκουραστήκαμε συνεχίσαμε διασχίζοντας τα καλντερίμια του Βραδέτου και σε μισή ώρα βρεθήκαμε στην τοποθεσία Μπελόη πάνω από τη Χαράδρα του Βίκου με την υπέροχη θέα.

ΣΤ'1
Έλλη και Άννα

# data[].attributes.headline
Πείραμα για την μέτρηση της θρμοκρασίας του νερού (τμήμα Ε'1)

# data[].attributes.subject
Πείραμα για την μέτρηση της θρμοκρασίας του νερού (τμήμα Ε'1)

# data[].attributes.body
Κάναμε ένα πείραμα σχετικά με τη θερμότητα. Είχαμε τρία δοχεία, ένα με κρύο νερό, ένα με χλιαρό και ένα με ζεστό. Τα παιδιά βύθιζαν τα χέρια τους στο ζεστό και στο κρύο και μετά τα έβαζαν ταυτόχρονα στο χλιαρό. Με το ένα χέρι ένιωθαν το νερό  κρύο και με το άλλο χέρι το ένιωθαν ζεστό. Το συμπέρασμα που καταλήξαμε ήταν ότι δεν μπορούμε να υπολογίσουμε τη θερμοκρασία με τις αισθήσεις μας με ακρίβεια

Ραφαέλα χήτου
Νεφέλη

# data[].attributes.attachment_link.title
Ε1 πείραμα θερμοκρασίας

# data[].attributes.headline
Το μαγικό άλογο του Ήρωνος (Ζώον τεμνόμενον και πίνον)

# data[].attributes.subject
Το μαγικό άλογο του Ήρωνος (Ζώον τεμνόμενον και πίνον)

# data[].attributes.body
Πρόκειται για μια καταπληκτική διάταξη με το σύμπλεγμα ενός αλόγου και ενός βουκόλου που έδειχνε να κόβεται (από τον παρουσιαστή του αυτομάτου με μαχαίρι) διαμπερώς ο λαιμός του αλόγου και ταυτόχρονα αυτό να συνεχίζει αυτόματα να πίνει νερό από ένα κύπελο που κρατούσε στο χέρι του.

Αποτελούνταν από έναν ευφυέστατο περιστρεφόμενο τροχό που εξασφάλιζε τη σταθερότητα της κεφαλής του αλόγου κατά την πλήρη αποκοπή του τραχήλου και ένα πολύπλοκο μηχανισμό από οδοντωτούς κανόνες και οδωντωτούς τομείς που χώριζαν και επανασύνδεαν αυτόματα κατά τη διάρκεια της τομής τον τηλεσκοπικό σωλήνα πόσης του αλόγου. Με τη χειροκίνητη περιστροφή του βουκόλου (αντίθετα από το άλογο) το νερό του ανώτερου τμήματος της βάσης του αυτομάτου άδειαζε στο κατώτερο τμήμα προκαλώντας την απαιτούμενη υποπίεση στον ενσωματωμένο στο άλογο σωλήνα πόσης και επομένως τη συνεχή πόση από το κύπελο του νερού.

Πηγή: «Ήρων ο Αλεξανδρεύς, Πνευματικά, (78)»

Έλενα Κολιά
Λίνα Λάμπρου
ΣΤ1

# data[].attributes.attachment_link.title
Το μαγικό άλογο του Ήρωνος

# data[].attributes.headline
Εργασία στο μάθημα των Θρησκευτικών

# data[].attributes.subject
Εργασία στο μάθημα των Θρησκευτικών

# data[].attributes.body
Στο μάθημα των θρησκευτικών φτιάξαμε ένα δέντρο με φύλλα. Στα σκούρα φύλλα γράψαμε τα θετικά μας στοιχεία και στα  ανοιχτόχρωμα γράψαμε τα στοιχεία που θα θέλαμε να έχουμε χρειάζεται  να δουλέψου περισσότερο.

Αναστάσης
ΣΤ1

# data[].attributes.headline
Περιμένοντας την Πρωτομαγιά

# data[].attributes.subject
Περιμένοντας την Πρωτομαγιά

# data[].attributes.body
Σήμερα με αφορμή την πρωτομαγιά φυτέψαμε υπέροχα λουλούδια στο σχολείο μας!

τάξη Δ

# data[].attributes.headline
Φτιάχνοντας αργαλειούς

# data[].attributes.subject
Φτιάχνοντας αργαλειούς

# data[].attributes.body
Στο μάθημα της Ιστορίας με την κυρία Κατερίνα Παπαγεωργίου μιλήσαμε για τις ασχολίες των γυναικών στην αρχαία Αθήνα και φτιάξαμε αργαλειούς. Χρησιμοποιήσαμε ορθογώνια κομμάτια από χαρτόκουτα και νήμα πλεξίματος.

Τάξη Δ
Αιμιλία Τούση

# data[].attributes.headline
Η μαγική (αυτόματη) κρήνη

# data[].attributes.subject
Η μαγική (αυτόματη) κρήνη

# data[].attributes.body
Πρόκειται για μια ευφυέστατη κρήνη που εκτόξευε νερό ψηλότερα από τη διαθέσιμη στάθμη της δεξαμενής της παραβιάζοντας φαινομενικά τις αρχές της υδροστατικής πίεσης και των συγκοινωνούντων δοχείων.

Αποτελούνταν από ένα ανοικτό και δύο στεγανά δοχεία τοποθετημένα το ένα πάνω από το άλλο. Το ενδιάμεσο στεγανό δοχείο ήταν γεμάτο με νερό και ένας σωληνίσκος ξεκινούσε λίγο πάνω από τον πυθμένα του και κατέληγε σε ένα ακροφύσιο πάνω από το ανώτερο ανοικτό δοχείο. Ρίχνοντας νερό στο ανώτερο ανοικτό δοχείο τότε αυτό μέσω ενός σωληνίσκου έρρεε στο κατώτερο στεγανό δοχείο. Ο εγκλωβισμένος αέρας σε αυτό πιεζόταν και μέσω ενός άλλου σωληνίσκου εκτόπιζε το νερό του ενδιάμεσου δοχείου εξαναγκάζοντάς το να ανέλθει στο ακροφύσιο και να σχηματίσει ένα μικρό πίδακα. Το νερό του πίδακα συμπλήρωνε το νερό του ανώτερου δοχείου (διατηρώντας τη στάθμη του σταθερή). Έτσι η διαδικασία αυτή ήταν αυτοσυντηρούμενη και συνέχιζε αυτόματα μέχρι να αδειάσει όλο το νερό από το ενδιάμεσο δοχείο.

ΠΗΓΕΣ: «Ήρων ο Αλεξανδρεύς, Πνευματικά»

Πέτρος Τσούτσινος και Χρήστος Τσέφος

# data[].attributes.attachment_link.title
Η μαγική (αυτόματη) κρήνη

# data[].attributes.headline
Η «φιλοσοφική λίθος» του Ήρωνος

# data[].attributes.subject
Η «φιλοσοφική λίθος» του Ήρωνος

# data[].attributes.body
Καταπληκτική επινόηση του Ήρωνος του Αλεξανδρέως για την «μετάλλαξη» ενός υγρού σε άλλο π.χ. ύδατος σε οίνο. Αποτελείται από ένα άδειο στεγανό δοχείο ύδατος που διαθέτει στην οροφή του ένα σωληνωτό στόμιο εισόδου ύδατος που φθάνει μέχρι τον πυθμένα του και από ένα στεγανό δοχείο με οίνο που διαθέτει έναν κρουνό σιφωνικής μορφής στο μέσον του. Τα δύο δοχεία επικοινωνούν με έναν ενδιάμεσο σωληνίσκο που εισχωρεί στον πυθμένα τους και φθάνει λίγο κάτω από την οροφή τους. Όταν χυθεί μια ποσότητα ύδατος στο πρώτο δοχείο ο εμπεριεχόμενος αέρας του εκτοπίζεται μέσω του ενδιάμεσου σωληνίσκου προς το δεύτερο δοχείο και με τη σειρά του προωθεί ίση ποσότητα οίνου να εξέλθει. (Η διάταξη των σωληνίσκων δεν επιτρέπει ανάμειξη των υγρών).

Πηγή: «Ήρων ο Αλεξανδρεύς, Πνευματικά, Α1 4»

Πέτρος Γκαντάρας
Γιώργο Παπαδημητρίου

# data[].attributes.attachment_link.title
Η «φιλοσοφική λίθος» του Ήρωνος

# data[].attributes.headline
Οι αυτόματοι τρίποδες του Ηφαίστου

# data[].attributes.subject
Οι αυτόματοι τρίποδες του Ηφαίστου

# data[].attributes.body
Πρόκειται για προγραμματιζόμενους, αυτοκινούμενους τρίποδες που σύμφωνα με τον Όμηρο κατασκεύασε ο Ήφαιστος «με ρόδες χρυσές για να μπορούν αυτόματα να μπαίνουν στων θεών τη σύναξη και πάλι μόνοι τους να γυρνούν στο οίκημα». Η ανάπτυξη και εφαρμογή από τους Αλεξανδρινούς μηχανικούς (Φίλωνα, Ήρωνα) της σχετικής τεχνολογίας σε αντίστοιχα αυτοκινούμενα «οχήματα» μας επιτρέπει την υποθετική ανασύστασή τους.

Ο μηχανισμός παραγωγής της κίνησης του τρίποδα αποτελούνταν από α) μια κλεψύδρα κυλινδρικής μορφής γεμάτη με κεχρί, β) ένα μολύβδινο βάρος τοποθετημένο εντός της κλεψύδρας, γ) δύο σχοινιά που συνέδεαν το βάρος και τους άξονες των δύο πίσω τροχών με τη βοήθεια θηλιών και εγκάρσιων πείρων και δ) το συρταρωτό διακόπτη έναρξης της κίνησης.

Ο μηχανισμός προγραμματισμού των κινήσεων αποτελούνταν από τριών ειδών περιελίξεις των σχοινιών πάνω στους δύο ανεξάρτητους κινητήριους άξονες των τροχών. Η δεξιόστροφη περιέλιξη εξασφάλιζε την δεξιόστροφη περιστροφή των τροχών και επομένως την εμπρόσθια πορεία του αυτόματου τρίποδα. Η αριστερόστροφη περιέλιξη εξασφάλιζε την αριστερόστροφη περιστροφή των τροχών και επομένως την οπίσθια πορεία του αυτόματου τρίποδα. Η ελεύθερη περιέλιξη εξασφάλιζε την ακινησία των τροχών και επομένως την στάση του αυτόματου τρίποδα για «την εξυπηρέτηση των θεών». Η δεξιόστροφη περιέλιξη στο δεξί τροχό και η ταυτόχρονη ελεύθερη περιέλιξη στον αριστερό τροχό εξασφάλιζε τη στροφή του αυτόματου τρίποδα προς τα αριστερά ενώ η ελεύθερη περιέλιξη στο δεξί τροχό και η ταυτόχρονη δεξιόστροφη περιέλιξη στον αριστερό τροχό εξασφάλιζε τη στροφή του προς τα δεξιά.

Με το τράβηγμα του σύρτη η κλεψύδρα αρχίζει να αδειάζει με σταθερό ρυθμό και το μολύβδινο να κατεβαίνει ισοταχώς έλκοντας τα σχοινιά των κινητήριων τροχών. Ο συνδυασμός περιελίξεων σε κάθε κινητήριο άξονα εξασφάλιζε την οποιαδήποτε επιθυμητή αυτόματη πορεία του τρίποδα στο χώρο, τις απαιτούμενες στάσεις του και τέλος την επιστροφή του στο σημείο εκκίνησης.

ΠΗΓΕΣ: «Ήρων ο Αλεξανδρεύς, Αυτοματοποιητική», «Όμηρος, Ιλιάς»
Γεωργία Τσιόκα

# data[].attributes.attachment_link.title
Οι αυτόματοι τρίποδες του Ηφαίστου

# data[].attributes.headline
Μέθοδος ελέγχου της καθαρότητας χρυσού

# data[].attributes.subject
Μέθοδος ελέγχου της καθαρότητας χρυσού

# data[].attributes.body
Όταν ο τύραννος των Συρακουσών Ιέρων ο Β΄ παρέλαβε το χρυσό στέμμα που είχε παραγγείλει από ένα καλλιτέχνη υποψιάσθηκε ότι δεν χρησιμοποιήθηκε καθαρός χρυσός στην κατασκευή του. Ανάθεσε λοιπόν στον Αρχιμήδη τον έλεγχο του στέμματος. Ο Αρχιμήδης προσπαθώντας να βρει έναν τρόπο ελέγχου της καθαρότητας του χρυσού του στέμματος, χωρίς να το αλλοιώσει, επινόησε (στη μπανιέρα του σύμφωνα με τη παράδοση) το νόμο του ειδικού βάρους και την αρχή της άνωσης. Κατάφερε έτσι να λύσει το πρόβλημα και ενθουσιασμένος βγήκε γυμνός στους δρόμους φωνάζοντας «εύρηκα-εύρηκα». Πρακτικά ο Αρχιμήδης (πιθανότατα) εξισορρόπησε αρχικά στον αέρα το στέμμα με ίση μάζα καθαρού χρυσού και στη συνέχεια βύθισε το ζυγό στο νερό. Ο ζυγός δεν ισορρόπησε και πάλι όπως θα έπρεπε αλλά έγειρε προς τη μάζα του καθαρού χρυσού αποκαλύπτοντας την απάτη του καλλιτέχνη (δηλ. τη νόθευση του χρυσού του στέμματος με τον ελαφρύτερο άργυρο).

ΠΗΓΕΣ: «Βιτρούβιος, Περί αρχιτεκτονικής Χ»

Δέσποινα Κουρή
Νίκη Οικονόμου

# data[].attributes.attachment_link.title
Μέθοδος ελέγχου της καθαρότητας χρυσού

# data[].attributes.headline
Ο λιθοβόλος γερανός

# data[].attributes.subject
Ο λιθοβόλος γερανός

# data[].attributes.body
Αμυντική πολεμική μηχανή που επινόησε ο Αρχιμήδης για την αντιμετώπιση των ρωμαϊκών πεντηκοντόρων στην πολιορκία των Συρακουσών. Αποτελούνταν από μία μακριά αρθρωτή δοκό που στηριζόταν σε μια περιστρεφόμενη κατακόρυφη δοκό ή πλατφόρμα. Στο ένα άκρο της η δοκός έφερε ένα αντίβαρο και από άλλο αναρτιόταν μέσω σχοινιού το φορτίο (π.χ. ένας μεγάλος λίθος ή ένα μολύβδινο βάρος). Η μηχανή σε ηρεμία ήταν τοποθετημένη κατά μήκος του τείχους σε οριζόντια θέση (ώστε να μην είναι ορατή από τη θάλασσα) τανυσμένη και ασφαλισμένη μέσω σχοινιού και χειροκίνητου βαρούλκου (για την εξισορρόπηση του αντιβάρου). Όταν ένα σκάφος πλησίαζε το τείχος, οι χειριστές ελευθέρωναν ελεγχόμενα το βαρούλκο ώστε να ανυψωθεί ελαφρά το άκρο της δοκού και να περάσει με ασφάλεια το φορτίο από τα τείχη, περιστρέφοντας τη σταθμισμένη κατακόρυφη δοκό (μέσω οριζόντιων χειρομοχλών). Όταν το φορτίο βρισκόταν από πάνω από το πλοίο έκοβαν το σχοινί για να πέσει με σφοδρότητα στο στόχο.

ΠΗΓΕΣ: «Πολύβιος, Ιστορίαι, 8.6.1-6», «Λίβιος Τίτος, Ιστορία από κτήσεως της Ρώμης VI, 24.34. 10-12», «Πλούταρχος, Βίοι Παράλληλοι (Μάρκελλος) 5, 15.2-3»

Φερενίκη Κοντογιάννη
Μαριλένα Μπάλι

# data[].attributes.attachment_link.title
Ο λιθοβόλος γερανός

# data[].attributes.headline
Η αιολόσφαιρα του Ήρωνος(η πρώτη ατμομηχανή της ανθρωπότητας)

# data[].attributes.subject
Η αιολόσφαιρα του Ήρωνος(η πρώτη ατμομηχανή της ανθρωπότητας)

# data[].attributes.body
O πρόδρομος της ατμομηχανής, που με την προσθήκη μιας τροχαλίας για τη μετάδοση της κίνησης θα μπορούσε να είχε οδηγήσει την ελληνιστική εποχή (αν δεν ανακοπτόταν από από τις οικονομικοκοινωνικοπολιτικές συνθήκες της εποχής και τη ρωμαϊκή παρέμβαση) στη Βιομηχανική επανάσταση, με απρόβλεπτες συνέπειες για την ανθρωπότητα.

Πάνω από ένα λέβητα υπάρχουν δύο σωλήνες και γύρω από τα καμπυλωμένα άκρα τους εδράζεται μία σφαίρα με δύο ακροφύσια. Όταν θερμανθεί το νερό του λέβητα, ατμοποιείται και περνώντας από τους δύο κατακόρυφους σωλήνες εισέρχεται στη σφαίρα και εξέρχεται με ταχύτητα από τα δύο ακροφύσια εξαναγκάζοντάς την σφαίρα σε αντίθετη συνεχή περιστροφή.

ΠΗΓΕΣ: «Ήρων, Πνευματικά, B 11»

# data[].attributes.attachment_link.title
Η αιολόσφαιρα του Ήρωνος

# data[].attributes.headline
Η ΡΟΜΠΟΤΙΚΗ ΤΩΝ ΑΡΧΑΙΩΝ ΕΛΛΗΝΩΝ

# data[].attributes.subject
Η ΡΟΜΠΟΤΙΚΗ ΤΩΝ ΑΡΧΑΙΩΝ ΕΛΛΗΝΩΝ

# data[].attributes.body
Η επιθυμία για τη δημιουργία αυτόματων ανθρωποειδών πρωτοεμφανίζεται ήδη από την εποχή του Ομήρου (8ος αι. π.Χ.). Σύμφωνα με το μύθο ο τεχνίτης θεός Ήφαιστος κατασκεύασε τις χρυσές αυτόματες υπηρέτριες (που διέθεταν εξυπνάδα, ομιλία και δύναμη) και ο πολυμήχανος Δαίδαλος τις αυτόματες Αριάδνη και Αφροδίτη. Όμως το γνωστότερο μυθικό ανθρωποειδές της αρχαιότητας ήταν ο γιγάντιος, χάλκινος Τάλως. Ήταν ένας άγρυπνος φύλακας της Κρήτης που περιέτρεχε την ακτογραμμή του νησιού και κρατούσε σε απόσταση τα εχθρικά πλοία που πλησίαζαν πετώντας τους τεράστιες πέτρες (Απολλώνιος ο Ρόδιος).  Έκαιγε τους εισβολείς με την ανάσα του και το πυρακτωμένο σώμα του. Διέθετε μία και μοναδική φλέβα με το «αίμα των αθανάτων» που ξεκινούσε από το λαιμό και κατέληγε στον αστράγαλό του όπου ένας χάλκινος πείρος έκλεινε την έξοδό της. Ιστορικά ρομπότ εμφανίζονται την ελληνιστική περίοδο με σημαντικότερο το ρομπότ – υπηρέτρια του Φίλωνος του Βυζαντίου (3ος αιώνας π.Χ.) το οπoίο περιγράφει με λεπτομέρειες στο τεχνικό σύγγραμμά του <<Πνευματικά>>

Άνι Νέζα
Διονύσης Γκούβας

# data[].attributes.headline
Η αυτόματη θεραπαινίδα του Φίλωνος (3ος αι. π.Χ.)Το πρώτο λειτουργικό ρομπότ της ανθρωπότητας

# data[].attributes.subject
Η αυτόματη θεραπαινίδα του Φίλωνος (3ος αι. π.Χ.)Το πρώτο λειτουργικό ρομπότ της ανθρωπότητας

# data[].attributes.body
Πρόκειται για ένα ανθρωποειδές ρομπότ με τη μορφή υπηρέτριας (σε φυσικό μέγεθος) που στο δεξί χέρι της κρατούσε μια οινοχόη. Όταν ο επισκέπτης τοποθετούσε έναν κρατήρα (κύπελλο) στην παλάμη του αριστερού χεριού της εκείνη αυτόματα έριχνε αρχικά οίνο και στη συνέχεια για ανάμειξη νερό στον κρατήρα ανάλογα με την επιθυμία του.

Στο στήθος της υπηρέτριας βρίσκονταν δύο στεγανά δοχεία γεμάτα με οίνο και νερό αντίστοιχα. Στον πυθμένα τους υπήρχαν δύο σωληνίσκοι που οδηγούσαν το περιεχόμενό τους μέσα από το δεξί χέρι της στο χείλος της οινοχόης. Δύο αεραγωγοί σωληνίσκοι ξεκινούσαν από το πάνω μέρος των δοχείων, διαπερνούσαν τον πυθμένα τους και κατέληγαν λυγισμένοι στο στομάχι της. Το αριστερό της χέρι συνδεόταν μέσω άρθρωσης με τους ώμους της ενώ μια ελικοειδής ράβδος (ελατήριο) έκκεντρα τοποθετημένη στην προέκτασή του το συγκρατούσε ανυψωμένο. Δύο σωλήνες ξεκινούσαν από το ίδιο σημείο (κλείδα) και κατέρχονταν διαπερνώντας και αποφράζοντας τα λυγισμένα διάτρητα άκρα των αεραγωγών σωληνίσκων. Οι σωλήνες της κλείδας διέθεταν δύο οπές στις απολήξεις τους, με την οπή που επικοινωνούσε με το δοχείο του οίνου να προηγείται αυτής που επικοινωνούσε με το νερό. Όταν τοποθετούνταν ο κρατήρας στην παλάμη της υπηρέτριας, το αριστερό χέρι της κατέβαινε και οι σωλήνες της κλείδας ανυψώνονταν. Η οπή του ενός σωλήνα ευθυγραμμιζόταν με τον αεραγωγό σωληνίσκο του δοχείου του οίνου, αέρας εισερχόταν στο δοχείο και οίνος έρρεε από το σωληνίσκο της οινοχόης στον κρατήρα. Όταν μισογέμιζε το κύπελλο με κρασί, το χέρι λόγω βάρους κατέβαινε περισσότερο, η δίοδος του αεραγωγού σωληνίσκου του οίνου έφρασσε και η ροή σταματούσε. Παράλληλα ευθυγραμμιζόταν η οπή του δεύτερου σωλήνα με τον αεραγωγό σωληνίσκο του δοχείου με το νερό και άρχιζε να ρέει νερό για την αραίωση του οίνου. Όταν γέμιζε το κύπελλο, το χέρι (λόγω βάρους) κατέβαινε περισσότερο, η δίοδος του αεραγωγού σωληνίσκου του νερού έφρασσε και η ροή σταματούσε. Επίσης αν αφαιρούνταν οποιαδήποτε στιγμή ο κρατήρας, το αριστερό χέρι ανυψωνόταν, οι σωλήνες της κλείδας κατέβαιναν αποφράζοντας τους αεραγωγούς σωληνίσκους, δημιουργώντας κενό στα δοχεία και η ροή των υγρών σταματούσε. Η υπηρέτρια λοιπόν γέμιζε το κύπελλο του επισκέπτη με καθαρό οίνο ή αραιωμένο με νερό στην ποσότητα που αυτός επιθυμούσε ανάλογα με τη χρονική στιγμή που θα το τραβούσε από την παλάμη της.

Έκτορας Πανέλος
Νικόλας Μαρνέλλος

# data[].attributes.attachment_link.title
Αυτόματη-Θεραπαινις_2

# data[].attributes.headline
Αυτοελεγχόμενος θερμαντήρας νερού

# data[].attributes.subject
Αυτοελεγχόμενος θερμαντήρας νερού

# data[].attributes.body
Αποτελούνταν από ένα κυλινδρικό δοχείο με διπλά τοιχώματα εντός του οποίου καίγονταν κάρβουνα που ζέσταιναν περιεχόμενο του δοχείου. Δύο κατακόρυφα διαφράγματα χώριζαν την παράπλευρη επιφάνεια του δοχείου σε ένα μεγάλο διαμέρισμα (θερμαντήρας) που αποτελούσε τη δεξαμενή του θερμού νερού και ένα πολύ μικρό διαμέρισμα (υπερθερμαντήρας) που αποτελούσε τη δεξαμενή υπέρθερμου νερού και ατμού. Στον υπερθερμαντήρα λίγο πάνω από το πυθμένα μία τυφλή οριζόντια σωλήνα διαπερνούσε τα κάρβουνα λειτουργώντας σαν συσσωρευτής θερμότητας υψηλής απόδοσης. Ψηλότερα δύο κεκλιμένες σωλήνες (που διαπερνούσαν τα κάρβουνα) ένωναν το θερμαντήρα με τον υπερθερμαντήρα και λειτουργούσαν ως τροφοδότες νερού και παρασκευαστήρες ατμού. Η λήψη του θερμού νερού (μέσω ενός κρουνού που βρισκόταν στο ανώτερο τμήμα του δοχείου) γινόταν αυτόματα με την ταυτόχρονη τροφοδότηση με κρύο νερό του θερμαντήρα (που γινόταν μέσω ενός χωνοειδούς στομίου που κατέληγε στον πυθμένα του ώστε να μην υπάρχει ανάμιξη κρύου και θερμού νερού) . Ο παραγόμενος ατμός στον υπερθερμαντήρα φυσούσε συνεχώς (μέσω ενός λυγισμένου σωληνίσκου με τη μορφή ζωδίου) πάνω στα καιόμενα κάρβουνα για τη συντήρηση της καύσης. Η είσοδος νέου κρύου νερού στο θερμαντήρα προκαλούσε άνοδο της στάθμης και στον υπερθερμαντήρα. Έτσι λόγω συμπίεσης εκτοξευόταν ακαριαία περισσότερος ατμός στα κάρβουνα ώστε να αντιμετωπιστούν οι πρόσκαιρες αυξημένες θερμικές ανάγκες του θερμαντήρα. Σε μία βελτιωμένη παραλλαγή του θερμαντήρα ο Ήρων είχε προσθέσει έναν τρίτωνα που σάλπιζε και έναν κότσυφα που κελαηδούσε με τη βοήθεια του εξερχόμενου ατμού.

ΠΗΓΕΣ «Ήρων ο Αλεξανδρεύς, Πνευματικά»

Λεωνίδας Γκιώκας

# data[].attributes.attachment_link.title
Αυτοελεγχόμενος θερμαντήρας νερού

# data[].attributes.headline
Αποκριάτικες δράσεις

# data[].attributes.subject
Αποκριάτικες δράσεις

# data[].attributes.body
Στο σχολείο μας πραγματοποιήσαμε δράση σχετική με τα έθιμα της Αποκριάς. Παίξαμε:

Γαϊτανάκι

Σκούπα Λέρου

Η νύφη

Πως το τρίβουν το πιπέρι

Ο Χαραλάμπης

Στη συνέχεια ζήσαμε την Αποκριά όλοι μαζί όπως πρέπει φάγαμε, χορέψαμε με πολύ κέφι και διασκεδάσαμε με την καρδιά μας.

Έκτορας Πανέλος
Νίκος Μαρνέλλος

# data[].attributes.attachment_link.title
αποκριάτικες δράσεις

# data[].attributes.headline
Χριστουγεννιάτικες δράσεις

# data[].attributes.subject
Χριστουγεννιάτικες δράσεις

# data[].attributes.body
Την Τετάρτη 21 Δεκεμβρίου 2022 ο Σύλλογος Γονέων και Κηδεμόνων πραγματοποίησε Χριστουγεννιάτικο παζάρι στον πεζόδρομο μπροστά από το σχολείο μας με μεγάλη επιτυχία!

Γιώργος Παπαδημητρίου

# data[].attributes.attachment_link.title
χριστουγεννιάτικες δράσεις

# data[].attributes.headline
Καλωσόρισμα της νέας χρονιάς από τον σύλλογο γονέων του σχολείου μας

# data[].attributes.subject
Καλωσόρισμα της νέας χρονιάς από τον σύλλογο γονέων του σχολείου μας

# data[].attributes.body
Όμορφες εκπλήξεις μας περίμεναν σήμερα  30 Ιανουαρίου από τον Σύλλογο Γονέων. Σε όλα τα τμήματα έγινε κοπή βασιλόπιτας και μοιράστηκαν ομπρελίτσες σε όλους μιας και ζούμε σε μια πανέμορφη βροχερή πόλη. Προσφέρθηκε ζεστή σοκολάτα σε όλους τους μαθητές και κορίτσια από την Ε τάξη χόρεψαν μια υπέροχη χορογραφία δικής τους έμπνευσης.

Δέσποινα Κουρή
Νίκη Οικονόμου

# data[].attributes.headline
Δράση – ενημέρωση για τους κινδύνους του διαδικτύου στους γονείς και εκπαιδευτικούς του σχολείου μας

# data[].attributes.subject
Δράση – ενημέρωση για τους κινδύνους του διαδικτύου στους γονείς και εκπαιδευτικούς του σχολείου μας

# data[].attributes.body
Χθές στις  14 Δεκεμβρίου 2022 το κέντρο πρόληψης “Σχεδία” και η ψυχοθεραπεύτρια Βίκυ Μπασογιάννη στην αίθουσα εκδηλώσεων του σχολείου μας, ενημέρωσαν γονείς και μαθητές σχετικά με τους κινδύνους του Διαδικτύουου διαδικτύου. Τους ευχαριστούμε πολύ!

Άνι Νέζα

# data[].attributes.attachment_link.title
ενημέρωση για το διαδίκτυο

# data[].attributes.headline
Επίσκεψη στο Χιονοδρομικό Κέντρο Ανηλίου

# data[].attributes.subject
Επίσκεψη στο Χιονοδρομικό Κέντρο Ανηλίου

# data[].attributes.body
Την Πέμπτη 23 Φεβρουαρίου 2023 πήγαμε  στο Χιονοδρομικό Κέντρο Ανηλίου.Κάναμε το πρώτο μας μάθημα με πολύ ενθουσιασμό και μετά κάναμε σκι στην μικρή πίστα του Ανηλίου. Περάσαμε πραγματικά υπέροχα!

Λεωνίδας  Γκιώκας

# data[].attributes.attachment_link.title
επισκεψη στο χιονοδρομικό στ

# data[].attributes.headline
Επτά αίθουσες,επτά σταθμοί, η ιστορία της Ηπείρου σε ένα Μουσείο

# data[].attributes.subject
Επτά αίθουσες,επτά σταθμοί, η ιστορία της Ηπείρου σε ένα Μουσείο

# data[].attributes.body
Οι μαθητές της Δ τάξης επισκέφθηκαν σήμερα Τετάρτη, 1 Φεβρουαρίου 2023 παρέα με τον κ. Κώστα Βέργο, υπεύθυνο σχολικών δραστηριοτήτων, το Αρχαιολογικό Μουσείο Ιωαννίνων. Μέσα από την επίσκεψή τους αυτή οι μαθητές έμάθαν την ιστορία που κουβαλά αυτή η γη.

Οι συλλογές του Αρχαιολογικού Μουσείου Ιωαννίνων αναπτύσσονται σε επτά αίθουσες. Τα εκθέματα καλύπτουν μια μεγάλη χρονική περίοδο, από την πρώτη εμφάνιση του ανθρώπου στην Ήπειρο, κατά την Κατώτερη Παλαιολιθική εποχή πριν από 250.000 χρόνια, έως και τους ύστερους ρωμαϊκούς χρόνους (3ος αι. μ.Χ.). Ιδιαίτερη έμφαση δίνεται στα ευρήματα από το ιερό της Δωδώνης τα οποία εκτίθενται σε μια αίθουσα αφιερωμένη αποκλειστικά σε ένα από τα σπουδαιότερα μαντεία του ελληνικού κόσμου.

Χρήστος Τσέφος

# data[].attributes.attachment_link.title
αρχαιολογικο μουσείο

# data[].attributes.headline
Στην Εβραϊκή Συναγωγή και το Δημοτικό Μουσείο

# data[].attributes.subject
Στην Εβραϊκή Συναγωγή και το Δημοτικό Μουσείο

# data[].attributes.body
Γνωριμία με την Εβραϊκή Συναγωγή είχαν την ευκαιρία να κάνουν οι μαθήτριες και οι μαθητές της Ε΄ τάξης, την περασμένη Παρασκευή 3 Φεβρουαρίου. Ο υπεύθυνος της Συναγωγής, κ. Περικλής Ρίτας, τους υποδέχτηκε με ζεστό και φιλόξενο τρόπο και με τον περιεκτικό λόγο του έδωσε στα παιδιά να καταλάβουν τη σημασία και τη λειτουργία του χώρου. Στο τέλος απάντησε πρόθυμα στις απορίες, που γεννήθηκαν από όσα προηγουμένως είχαν ακουστεί. Οι «Ρωμανιώτες» αποτελούσαν τη συντριπτική πλειοψηφία του εβραϊκού στοιχείου στην περιοχή μέχρι και από την πρώτη στιγμή υιοθέτησαν την ελληνική γλώσσα. Η Γιαννιώτικη Εβραϊκή κοινότητα – από τις πολυπληθέστερες στην Ελλάδα – στην αρχή του 20ου αιώνα αποτελούσε το 1/3 των κατοίκων της πόλης. Δυστυχώς, μετά το διωγμό, που υπέστησαν κατά τη διάρκεια του Β΄ Παγκοσμίου Πολέμου από το Ναζιστικό καθεστώς, οι Εβραίοι της πόλης μας αριθμούν πλέον λίγες δεκάδες, ανάμεσά τους και ο Δήμαρχος κ. Μωυσής Ελισάφ. Στο τέλος οι μαθητές του Σχολείου μας, ξεναγήθηκαν στη Συναγωγή, με το σεβασμό που αρμόζει σε έναν ιερό χώρο.

Μετά τη Συναγωγή, ακολουθώντας τη στενή οδό Ιουστινιανού και στη συνέχεια του ιστορικού Προκοπίου, τα παιδιά ανέβηκαν προς τη Βορειοανατολική Ακρόπολη, όπου στεγάζεται το Δημοτικό Μουσείο. Η υπεύθυνη του Μουσείου καλωσόρισε τα παιδιά και τα προσκάλεσε να γνωρίσουν μέσα από τα αντικείμενα, που εκτίθενται, στιγμές από την ιστορία των τριών κοινοτήτων, οι οποίες κάποτε συνυπήρχαν στα Γιάννενα: τη Χριστιανική, την Εβραϊκή και τη Μουσουλμανική. Το κτήριο του μουσείου, υπήρξε το Τζαμί, το οποίο έχτισε ο Ασλάν πασάς , κατά την περίοδο της ηγεμονίας του, 1615–1618. Όλος ο χώρος, αποτελεί ένα στολίδι για την πόλη μας. Η καταπληκτική θέα προς τη λίμνη, το νησάκι και το Μιτσικέλι αποζημιώνει τον κάθε επισκέπτη. Αξίζει όμως περισσότερη προσοχή στα κτήρια που βρίσκονται πάνω στο λόφο, από όλους τους φορείς της πόλης, δήμος, αρχαιολογία, κλπ., ώστε να αναδειχτεί όλη η αξία και ομορφιά τους.

Πέτρος Τσούτσινος και Γκούβας Διονύσης

# data[].attributes.headline
'Ενας μήνας γεμάτος εκπλήξεις

# data[].attributes.subject
'Ενας μήνας γεμάτος εκπλήξεις

# data[].attributes.body
Μια ωραία έκπληξη περίμενε σήμερα εμάς τους μαθήτες  όλου του σχολείου από τον Σύλλογο Γονέων. Μας μοίρασαν μαρτάκια και χαλβά, για να υποδεχτούμε τον πεντάγνωμο Μάρτη μας γιατί όπως όλοι ξέρουμε : " όποιος έχει κόρη ακριβή του Μάρτη ο ήλιος μην τη δει ".
Μάρια Σοφία Σπανού

# data[].attributes.attachment_caption
Βράχος Ακρόπολης

# data[].attributes.headline
Εκδρομή στην Αθήνα

# data[].attributes.subject
Εκδρομή στην Αθήνα

# data[].attributes.body
Ένα όμορφο τριήμερο στην υπέροχη Αθήνα μας, γεμάτο εμπειρία, γνώση και ψυχαγωγία. Τι να πρωτοθυμηθεί κανείς το ταξίδι στον γαλαξία στο Πλανητάριο, τον υπέροχο κήπο στο ίδρυμα Σταύρος Νιάρχος, την βόλτα στον βράχο της Ακρόπολης, ή το υπέροχο μουσείο με τις θλιμμένες Καρυάτιδες; Και για το τέλος η ξενάγηση μας στη Βουλή, στο Κοινοβούλιο εκεί που παίρνονται οι αποφάσεις που καθορίζουν τη ζωή μας. Αλήθεια υπέροχα όλα! Γεμίσαμε χρώματα κι αρώματα. Είμαστε έτοιμοι για την επόμενη εκδρομή

Τσιόκα Γεωργία
Γκιώκα Ευαγγελία

# data[].attributes.headline
20 χρόνια Ημέρα Ασφαλούς Διαδικτύου: Μια μεγάλη παγκόσμια γιορτή!

# data[].attributes.subject
20 χρόνια Ημέρα Ασφαλούς Διαδικτύου: Μια μεγάλη παγκόσμια γιορτή!

# data[].attributes.body
Σήμερα, σε περισσότερες από 200 χώρες σε όλο τον κόσμο εορτάζεται η Ημέρα Ασφαλούς Διαδικτύου 2023 για 20η συνεχόμενη χρονιά! Εκατομμύρια άνθρωποι, κάτω από την ομπρέλα των οργανισμών INSAFE/INHOPE και με την υποστήριξη της Ευρωπαϊκής Επιτροπής ενώνονται για να εμπνεύσουν θετικές αλλαγές στο διαδίκτυο, να ευαισθητοποιήσουν σε θέματα ασφάλειας και να συμμετάσχουν σε εκδηλώσεις και δραστηριότητες.

Το σχολείο μας κάθε χρόνο στηρίζει αυτή τη δράση και στο πλαίσιο αυτό όλοι οι μαθητές του σχολείου αυτή την εβδομάδα ενημερώθηκαν και συμμετείχαν σε δραστηριότητες για την Ημέρα Ασφαλούς Διαδικτύου.

Πόσο αξιόπιστο είναι αυτό που διαβάζουμε; Πώς μπορούμε να ξεχωρίσουμε την αλήθεια από το ψέμα; Πότε συμβαίνει ο διαδικτυακός εκφοβισμός και τι πρέπει να κάνουμε για να προφυλαχθούμε; Τι είναι το smishing; Πως μπορούμε να δημιουργήσουμε ένα δυνατό password; Αυτά και πολλά άλλα θα συζητηθούν αυτή την εβδομάδα σε όλες τις τάξεις του σχολείου στο μάθημα Πληροφορικής (Τ.Π.Ε. – Τεχνολογίες Πληροφορίας και Επικοινωνιών).

Φερενίκη Κοντογιάννη
Μαριλένα Μπάλι

# data[].attributes.headline
Γιορτή στου Νουριάν

# data[].attributes.subject
Γιορτή στου Νουριάν

# data[].attributes.body
Το σχολείο μας,το 1ο Δημοτικό σχολείο Ιωαννίνων,παρακολούθησε στο Καμπέρειο  Θέατρο,μια θεατρική παράσταση με όνομα«Μια γιορτή στου Νουριάν.»Το έργο είναι μια κομωδία η οποία αναφέρεται σε δύο οικογένειες, η μια του έλληνα Μπάμπη Παπαδάκη και η άλλη του ιρανού μετανάστη Νουριάν. Ο Νουριάν έκανε κατάληψη στη συνηθισμένη θέση του ιδιωτικού κάμπινγκ του Παπαδάκη κάτι το οποίο τον ενόχλησε πολύ καθώς και η μυρωδιά, οι συνήθειες και η φασαρία των μεταναστών. Η κόρη του Δώρα, αντίθετα με τον γιό του Γιάννη, στάθηκε πιο ώριμα και φιλικά απέναντι στον Πύρους τον γιό του Νουριάν. Μέσα από διάφορες καταστάσεις, ο Μπάμπης Παπαδάκης θα αναθεωρήσει τις ρατσιστικές του απόψεις ανάμεσα τους και την απόφαση του να απολύσει μια δεκάχρονη πακιστανή καθαρίστρια, την Αμπίρα. Καταλήγει να συμμαχεί με τον Νουριάν εναντίον του διαχειριστή του κάμπινγκ και να στήνουν μαζί μια μεγάλη γιορτή.
Το έργο αυτό μας περνάει μηνύματα κατά του ρατσισμού και υπέρ της αλληλοκατανόησης και του σεβασμού της διαφορετικότητας.

Ναταλία Γλάρου!!!

# data[].attributes.headline
Συνεργασία του τμήματος λογοθεραπείας του Πανεπιστημίο Ιωαννίνων με το σχολείο μας.

# data[].attributes.subject
Συνεργασία του τμήματος λογοθεραπείας του Πανεπιστημίο Ιωαννίνων με το σχολείο μας.

# data[].attributes.body
Το σχολείο μας ξεκινά από αυτήν την Πέμπτη 1-12-2-22, μια συνεργασία με το Τμήμα Λογοθεραπείας του Πανεπιστημίου Ιωαννίνων, στα πλαίσια της έγκαιρης αξιολόγησης των διαταραχών του λόγου που εμφανίζουν τα παιδιά της σχολικής ηλικίας.
Κάθε Πέμπτη για το σχολικό έτος 2022-23 στο 1ο Δημοτικό Σχολείου Ιωαννίνων θα βρίσκεται ο Επίκουρος Καθηγητής του
τμήματος Λογοθεραπείας Πανεπιστημίου Ιωαννίνων, κος Διονύσιος Βαφειάδης, με την ομάδα των φοιτητών του.
Σε συνεργασία με το Υπεύθυνο του Τμήματος Ένταξης του Σχολείου μας κ.Κοσίνα Γρηγόρη εκπαιδευτικό Ειδικής Αγωγής, έχει ξεκινήσει ένα πρόγραμμα που έχει διπλό στόχο: Να ανιχνεύσουν μαθητές που χρήζουν λογοθεραπευτικής υποστήριξης και στην συνέχεια να βοηθήσουν αυτούς τους μαθητές του Σχολείου μας μέσα από το πλαίσιο της πρακτικής άσκησης των φοιτητών.`
Μέσα στο Νοέμβριο έχει στηθεί στο όλο project και έχουν ληφθεί όλα τα απαραίτητα μέτρα για την ομαλή και ασφαλή λειτουργία του από το Δ/νση του Σχολείου και από
το τμήμα της Λογοθεραπείας.
Για πληροφορίες για τη Λογοθεραπεία να απευθύνεστε στη Δ/νση του Σχολείου και στον εκπ/κό Ειδικής Αγωγής του Σχολείου μας.

Φερενίκη Κοντογιάννη, Ευαγγελία Γκιώκα

# data[].attributes.headline
Η θεατρική παράσταση που είδα

# data[].attributes.subject
Η θεατρική παράσταση που είδα

# data[].attributes.body
Την προηγούμενη εβδομάδα πήγα στο θέατρο με το σχολείο μου. Είδαμε μία παράσταση που λεγόταν Μια γιορτή στου Νουριάν .  Η παράσταση αυτή αναφερόταν σε ανθρώπους που ήρθαν από το Ιράν και οι Έλληνες τους αντιμετώπιζαν σαν κατώτερους . Το δίδαγμα που μας μετέφερε είναι ότι οι άνθρωποι όποιας εθνικότητας  και αν είναι , από όποια χώρα και αν κατάγονται είμαστε όλοι ίδιοι !!!!!!

15-11-2022
Σιανάβα Σοφία

# data[].attributes.headline
Γιορτή στου Νουριάν

# data[].attributes.subject
Γιορτή στου Νουριάν

# data[].attributes.body
Το νόημα του έργου που είδαμε είναι αρκετά επίκαιρο. Έχει να κάνει με τις φυλετικές διακρίσεις και τις προκαταλήψεις προς τους άλλους λαούς. Την εκμετάλλευση προς τους μεγαλύτερους σε αντίθεση με την πιο καλή συμπεριφορά που έχουν τα παιδιά μεταξύ τους.

Νεφέλη

# data[].attributes.headline
Μια γιορτή στου Νουριάν

# data[].attributes.subject
Μια γιορτή στου Νουριάν

# data[].attributes.body
Την περασμένη εβδομάδα παρακολούθησα με το σχολείο μου το παιδικό έργο μια γιορτή στου Νουριάν. Το έργο αυτό μου άρεσε πολύ γιατί μου προκάλεσε πολλά συναισθήματα και με έκανε να προβληματιστώ για τα προβλήματα που συναντάμε στην καθημερινότητα. Πιο συγκεκριμένα μιλάει για μια οικογένεια μεταναστών στην Ελλάδα και τις δυσκολίες που αντιμετωπίζουν με τους ντόπιους.
Τη λύση σε όλα αυτά δίνουν τα παιδιά με τον τρόπο τους, γιατί τα παιδιά πρώτα θα καταλάβουν ότι ο ρατσισμός και οι διακρίσεις ανάμεσα στους ανθρώπους  δεν πρέπει να υπάρχουν, γιατί όλοι είμαστε ίσοι.

Ραφαέλα Χήτου

# data[].attributes.headline
Μια γιορτή στου Νουριάν

# data[].attributes.subject
Μια γιορτή στου Νουριάν

# data[].attributes.body
Το σχολείο μου παρακολούθησε μια θεατρική παράσταση με τίτλο ''Γιορτή στου Νουριάν ''. Είναι μία παράσταση που μιλάει για το μίσος ανάμεσα στα έθνη,την διαφορετική αντιμετώπιση κάποιον ανθρώπων και την ''ανισότητα'' που υπάρχει στο μυαλό μας ... Μιλάει για τις σχέσεις που αναπτύσσουν τα παιδιά μεταξύ τους, παρά τις διαφωνίες των μεγάλων. Επίσης δείχνει πως υπάρχουν άνθρωποι με φαντασία , χιούμορ και ζεστή καρδιά!Ήταν μια παράσταση πάντα επίκαιρη που μου προκάλεσε ανάμεικτα συναισθήματα , χαρούμενη διάθεση και στο τέλος ελπίδα πως οι άνθρωποι μπορούν να συνυπάρξουν ειρηνικά και να ανακαλύψουν ο ένας τον κόσμο και τον τρόπο ζωής του άλλου !!!

Λίνα Λάμπρου

# data[].attributes.headline
Μια αγκαλιά με τα προσφυγόπουλα

# data[].attributes.subject
Μια αγκαλιά με τα προσφυγόπουλα

# data[].attributes.body
Τα παιδιά της Δ' τάξης είχαν την ευκαιρία να απολαύσουν την κυρία Μαρία Σκαργιώτη σε μια πανέμορφη δράση που στόχο είχε να μας κάνει όλα τα παιδιά του κόσμου μια τεράστια αγκαλιά γιατί όλοι τελικά έχουμε για σκεπή μας τον ίδιο ουρανό. Οι δράσεις θα συνεχιστούν και με άλλες τάξεις. Ευχαριστούμε από καρδιάς κυρία Μαρία.

Μάντζιος Γεώργιος
Επαμεινώνδας Σιανάβας

# data[].attributes.headline
Γιορτή για την επέτειο της 28ης Οκτωβρίου

# data[].attributes.subject
Γιορτή για την επέτειο της 28ης Οκτωβρίου

# data[].attributes.body
Την Πέμπτη 27 Οκτωβρίου 2022 πραγματοποιήθηκε στο σχολείο μας η γιορτή για την Εθνική επέτειο της 28ης Οκτωβρίου 1940. Οι μαθητές της Τετάρτης τάξης του σχολείου μας μέσα από αφιέρωμα για τα παιδιά του πολέμου στο χτες και στο σήμερα, αναγνώσεις κειμένων, προβολή αποσπασμάτων, ποιήματα, τραγούδια μετέφεραν το μήνυμα ότι η δημοκρατία, η ελευθερία και η ειρήνη δεν είναι αγαθά που χαρίζονται, αλλά κατακτιούνται με καθημερινούς αγώνες.
Για αυτές τις αξίες αγωνίστηκε ο λαός μας και έγραψε με χρυσά γράμματα το έτος του 40.
ΤΙΜΗ ΚΑΙ ΔΟΞΑ ΣΤΟΥΣ ΑΘΑΝΑΤΟΥΣ ΗΡΩΕΣ ΤΟΥ "ΟΧΙ"... ΠΟΥ ΕΧΥΣΑΝ ΤΟ ΑΙΜΑ ΤΟΥΣ ΓΙΑ ΤΗΝ ΕΛΛΑΔΑ ΜΑΣ...!!!

Σούλτης Αντώνης Γεώργιος

# data[].attributes.body
Το σχολείο μας θα συμμετέχει και φέτος στον διαγωνισμό ανακύκλωσης που γίνεται κάθε χρόνο

# data[].attributes.headline
Η ιστοσελίδα του σχολείου μας

# data[].attributes.subject
Η ιστοσελίδα του σχολείου μας

# data[].attributes.body
Για να δείτε όλες τις δράσεις του σχολείου μας επισκεφτείτε την ιστοσελίδα μας
http://1dim-ioann.ioa.sch.gr/wordpress/

# data[].attributes.attachment_link.title
καπλάνειο-εξώφυλλο